Drie kinders ernstig beseer toe tent omwaai | Maroela Media
(Foto: Rescue Care Paramedics)
Garrith Jamieson, woordvoerder van Rescue Care-ambulansdiens, sê paramedici is omstreeks 13:30 na die toneel ontbied. By hul aankoms het hulle talle mense gevind wat beseer is toe die tent weens die sterk wind bo-op hulle inmekaargesak het.
Jamieson sê die mense was glo besig om 'n vergadering in die tent te hou.
"By paramedici se aankoms is hulle in kennis gestel dat drie kinders reeds met ernstige beserings na 'n hospitaal gehaas is. Paramedici het voortgegaan om talle ander mense vir geringe beserings te behandel, voordat hulle ook na 'n nabygeleë mediese fasiliteit geneem is," het hy gesê.
Jamieson kon nie meer inligting gee oor die aard van die kinders se beserings nie, aangesien hulle reeds weg was toe sy span daar aangekom het.
Die winde was stormsterkte in Durban vandag. 45 – 50 kmu winde. Op die N3 tussen Westville en Durban kon in die kar gevoel word en gesien word hoe voertuie somtyds effens swenk wanneer 'n skielike sterk windvlaag opwagting gemaak het.